**OBRAZLOŽENJE**

**UZ NACRT PRIJEDLOGA**

 ***Strategije upravljanja imovinom Grada Slatine***

Sukladno članku 13. Statuta Grada Slatine, Grad Slatina u okvirima svog samoupravnog djelokruga raspolaže, upravlja i koristi imovinu u vlasništvu Grada (nekretnine, pokretnine i s njima izjednačena prava).

Cilj donošenja Strategije upravljanja imovinom Grada Slatineje utvrđivanje načela, ciljeva i smjernica upravljanja imovinom u vlasništvu Grada, pritom uvažavajući gospodarske i razvojne interese Grada.

Poticaj za izradu Strategije upravljanja imovinom Grada Slatine je preporuka Državnog ureda za reviziju, koji je u svom *Planu provedbe preporuka u reviziji učinkovitosti*, pod točkom nalaza: *Normativno uređenje upravljanja i raspolaganja nekretninama*, dao sljedeću preporuku:

*“Državni ured za reviziju predlaže donijeti strategiju upravljanja i raspolaganja imovinom kojom je potrebno odrediti srednjoročne ciljeve i smjernice upravljanja i raspolaganja imovinom uvažavajući gospodarske i razvojne interese Grada Slatine, godišnji plan upravljanja i raspolaganja imovinom, kojim je potrebno odrediti kratkoročne ciljeve i smjernice upravljanja imovinom i provedbene mjere u svrhu provođenja strategije.”*

Strategiju donosi Gradsko vijeće za razdoblje od četiri godine.

Podloga za izradu i provedbu Strategije upravljanja imovinom je Registar nekretnina, koji je Grad Slatina ustrojio i uskladio s podacima u gruntovnici i katastru.